ที่ มท ๐๘16.3/ว 393 กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มีนาคม ๒๕65

เรื่อง ประกาศผลการคัดเลือกผู้บังคับบัญชาลูกเสือดีเด่น ประจำปี 2564

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 221 ลงวันที่ 3 กุมภาพันธ์ 2564

สิ่งที่ส่งมาด้วย 1. สำเนาหนังสือสำนักงานลูกเสือแห่งชาติ ที่ ศธ 5400/2124

ลงวันที่ 15 ธันวาคม 2564 จำนวน 1 ฉบับ

2. ใบประกาศเกียรติคุณ จำนวน 1 ฉบับ

ตามที่กรมส่งเสริมการปกครองท้องถิ่น ได้ขอความร่วมมือจังหวัดพิจารณาคัดเลือกผู้บังคับบัญชาลูกเสือซึ่งมีผลงานด้านกิจการลูกเสือดีเด่น และสมควรเสนอชื่อเป็นผู้บังคับบัญชาลูกเสือดีเด่น ประจำปี 2564ตามหลักเกณฑ์การคัดเลือกผู้บังคับบัญชาลูกเสือดีเด่นที่สำนักงานลูกเสือแห่งชาติกำหนด จังหวัดละ 3 คน ประกอบด้วย ประเภทผู้บริหาร จำนวน 1 คน ประเภทผู้สอน จำนวน 1 คน และประเภทผู้สนับสนุน จำนวน 1 คน   
เพื่อเสนอชื่อผู้มีผลงานดีเด่น จำนวน 10 คน ไปยังสำนักงานลูกเสือแห่งชาติเพื่อดำเนินการจัดทำประกาศเกียรติคุณให้แก่ผู้ได้รับคัดเลือก ความละเอียดแจ้งแล้ว นั้น

กรมส่งเสริมการปกครองท้องถิ่น ได้รับแจ้งจากสำนักงานลูกเสือแห่งชาติว่าได้ประกาศ  
ผลการคัดเลือกผู้บังคับบัญชาลูกเสือดีเด่น ประจำปี 2564 เรียบร้อยแล้ว โดยมีผู้บังคับบัญชาลูกเสือในสังกัดองค์กรปกครองส่วนท้องถิ่น ได้รับการคัดเลือกเป็นผู้บังคับบัญชาลูกเสือดีเด่น จำนวน 10 คน เพื่อเป็นเกียรติแก่ผู้บังคับบัญชาลูกเสือขององค์กรปกครองส่วนท้องถิ่นที่อุทิศตนปฏิบัติงานจนเป็นผลดีต่อกิจการลูกเสือ   
ขอความร่วมมือจังหวัดประชาสัมพันธ์ให้องค์กรปกครองส่วนท้องถิ่นที่มีสถานศึกษาในสังกัดทราบ สำหรับจังหวัดที่มีบุคลากรทางการลูกเสือได้รับการคัดเลือกเป็นผู้บังคับบัญชาลูกเสือดีเด่น ขอความอนุเคราะห์ประกอบพิธีมอบใบประกาศเกียรติคุณผู้บังคับบัญชาลูกเสือดีเด่น ประจำปี 2564 ตามความเหมาะสมต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5312

โทรสาร 0-2240-9021-3 ต่อ 218

ไปรษณีย์อิเล็กทรอนิกส์ saraban@dla.go.th

ร.อสถ. ................................................

ผอ.กศ. ................................................

ผอ.กง.สศ. ….......................................

หน.ฝ. .................................................

จนท. ..................................................

**บัญชีรายชื่อจังหวัดที่ได้รับการคัดเลือกลูกเสือ เนตรนารีที่ได้รับเข็มลูกเสือบำเพ็ญประโยชน์**

**ประจำปี 2563**

|  |  |
| --- | --- |
| **ลำดับ** | **จังหวัด** |
| 1 | ชัยภูมิ |
| 2 | ขอนแก่น |
| 3 | กระบี่ |
| 4 | เชียงราย |
| 5 | ชลบุรี |
| 6 | ศรีสะเกษ |
| 7 | สงขลา |
| 8 | สุราษฎร์ธานี |
| 9 | อุตรดิตถ์ |
| 10 | อุบลราชธานี |